
34 DR 31.3.2011 

 
Ini perbandingan yang baik yang sepatutnya digunakan oleh profesor-profesor, 

doktor-doktor kita di peringkat universiti, bandingkan dengan negara China yang berjaya 
membangkitkan ekonomi mereka.  

Isu yang kedua, saya ingin menyentuh tentang sedikit tentang PTPTN lah, saya 
masih belum berpuas hati dengan jawapan daripada pihak kementerian  dahulu tentang  
penukaran daripada sistem 3 peratus, 4 peratus kepada Sistem Ujrah... 

Tuan Pengerusi: Yang Berhormat, yang kita bahaskan pada pagi ini ialah  
Maksud 49, jangan lari daripada APEX dan pentauliahan profesional. 

Tuan Mohd. Nasir bin Zakaria [Padang Terap]: Ya sedikit sahaja, jadi ini 
berkaitan dengan Maksud 49, pengurusan institusi pengajian tinggi awam.  

Untuk memudahkan pengurusan PTPTN, apabila kita meluluskan RM35 juta Tuan 
Pengerusi, bagaimana pihak kementerian boleh melihat kelulusan untuk kita berikan 
kepada pelajar-pelajar kita daripada PTPTN dimudahkan pengurusannya. Saya ingat 
peruntukan ini pun perlu melihat juga tentang persoalan tersebut, kerana banyak rungutan 
yang kita terima daripada pelajar-pelajar mahasiswa-mahasiswa kita di mana masalah 
pengurusan, apabila mereka memohon menukarkan daripada sistem 3 peratus, 4 peratus 
kepada 1 peratus, mereka terpaksa menunggu lama, ada yang gagal.  

Kemudian, saya mencadangkan kepada pihak kementerian untuk melihat dengan 
peruntukan sebanyak ini tidak perlulah mengenakan upah Ujrah ini, seperti seorang ayah 
yang memberikan duit kepada anaknya, okey 1 peratus untuk aku, mana boleh itu 
tanggungjawab kita, tanggungjawab ayah kepada anaknya memberikan duit, tiba-tiba minta 
persen pula, jadi saya berharap pihak kementerian melihat persoalan ini.  

Yang ketiga ialah tentang sistem yuran yang dikenakan, saya ingat kementerian 
mempunyai banyak peruntukan berbilion-bilion ringgit di dalam peruntukan tambahan yang 
diberikan  dan akan diluluskan di peringkat Parlimen, jadi saya mengharapkan juga selepas 
ini pihak Kementerian Pengajian Tinggi melalui universiti-universiti mencadangkan pihak 
kementerian agar yuran percuma diberikan kepada pelajar, ini bukan sara hidup tetapi 
yuran percuma, saya ingat tidak banyak berbanding dengan kos sara hidup yang kita 
terpaksa berikan dalam bentuk PTPTN, dan saya ingat itu sahaja yang saya ingin 
sampaikan pada pagi ini Tuan Pengerusi. Terima kasih banyak assalamualaikum 
warahmatullaahi wabarakaatuh. 

Tuan Pengerusi: Waalaikumusalam, tiada dari sebelah kanan, jika tidak ada saya 
menjemput Yang Berhormat Pendang. 

 

■1210 

 Dato' Dr. Mohd. Hayati bin Othman [Pendang]: Terima kasih Tuan Pengerusi. 
Berhubung dengan Maksud B.49 ini iaitu RM30 juta untuk APEX dan RM5 juta untuk 3P, 
saya ingin menarik perhatian kementerian berhubung dengan mewujudkan profesional 
terutamanya di dalam bidang perubatan ini.  

Saya dapati mutakhir ini daripada keluhan ramai daripada sahabat-sahabat yang 
menjadi pensyarah-pensyarah untuk melahirkan pegawai-pegawai perubatan ini 
terutamanya di IPTS, mereka sering kali berebut untuk mendapatkan pensyarah. Misalnya 
satu pensyarah di satu IPTS untuk menghasilkan seorang doktor, dia mesti mempunyai 
ratio pelajar yang perlu diajar. Kalau semalam kita dalam Kementerian Kesihatan kita 
mempertikaikan kewujudan houseman ship yang tidak mempunyai skil yang tertentu untuk 
memberi khidmat kepada pesakit-pesakit, pensyarah ataupun pakar yang berada di hospital 
tidak dapat melatih houseman dengan baik kerana ratio yang tinggi.  

 Begitu juga pensyarah-pensyarah untuk melahirkan 3P ini, profesional yang 
berketerampilan ini, sepatutnya mereka mempunyai ratio yang tertentu. Jadi saya minta 
pihak kementerian dapat melihat perkara ini kerana perebutan di antara satu IPTS dengan 
satu IPTS sekarang ini terutamanya dalam bidang perubatan cukup sengit. Sampaikan ada 
satu pensyarah terpaksa dia melatih ataupun bersyarah di dua tiga IPTS. Maknanya dia 
berlari ke sana, berlari ke sini. Bukan berlarilah, naik kenderaan lah ya, naik kereta.  



Ini perbandingan yang baik yang sepatutnya digunakan oleh profesor-profesor, doktor-doktor kita di peringkat universiti, bandingkan dengan negara China yang berjaya membangkitkan ekonomi mereka. Isu yang kedua, saya ingin menyentuh tentang sedikit tentang PTPTN lah, saya masih belum berpuas hati dengan jawapan daripada pihak kementerian dahulu tentang penukaran daripada sistem 3 peratus, 4 peratus kepada Sistem Ujrah... Tuan Pengerusi: Yang Berhormat, yang kita bahaskan pada pagi ini ialah Maksud 49, jangan lari daripada APEX dan pentauliahan profesional. Tuan Mohd. Nasir bin Zakaria [Padang Terap]: Ya sedikit sahaja, jadi ini berkaitan dengan Maksud 49, pengurusan institusi pengajian tinggi awam. Untuk memudahkan pengurusan PTPTN, apabila kita meluluskan RM35 juta Tuan Pengerusi, bagaimana pihak kementerian boleh melihat kelulusan untuk kita berikan kepada pelajar-pelajar kita daripada PTPTN dimudahkan pengurusannya. Saya ingat peruntukan ini pun perlu melihat juga tentang persoalan tersebut, kerana banyak rungutan yang kita terima daripada pelajar-pelajar mahasiswa-mahasiswa kita di mana masalah pengurusan, apabila mereka memohon menukarkan daripada sistem 3 peratus, 4 peratus kepada 1 peratus, mereka terpaksa menunggu lama, ada yang gagal. Kemudian, saya mencadangkan kepada pihak kementerian untuk melihat dengan peruntukan sebanyak ini tidak perlulah mengenakan upah Ujrah ini, seperti seorang ayah yang memberikan duit kepada anaknya, okey 1 peratus untuk aku, mana boleh itu tanggungjawab kita, tanggungjawab ayah kepada anaknya memberikan duit, tiba-tiba minta persen pula, jadi saya berharap pihak kementerian melihat persoalan ini. Yang ketiga ialah tentang sistem yuran yang dikenakan, saya ingat kementerian mempunyai banyak peruntukan berbilion-bilion ringgit di dalam peruntukan tambahan yang diberikan dan akan diluluskan di peringkat Parlimen, jadi saya mengharapkan juga selepas ini pihak Kementerian Pengajian Tinggi melalui universiti-universiti mencadangkan pihak kementerian agar yuran percuma diberikan kepada pelajar, ini bukan sara hidup tetapi yuran percuma, saya ingat tidak banyak berbanding dengan kos sara hidup yang kita terpaksa berikan dalam bentuk PTPTN, dan saya ingat itu sahaja yang saya ingin sampaikan pada pagi ini Tuan Pengerusi. Terima kasih banyak assalamualaikum warahmatullaahi wabarakaatuh. Tuan Pengerusi: Waalaikumusalam, tiada dari sebelah kanan, jika tidak ada saya menjemput Yang Berhormat Pendang. #1210 Dato' Dr. Mohd. Hayati bin Othman [Pendang]: Terima kasih Tuan Pengerusi. Berhubung dengan Maksud B.49 ini iaitu RM30 juta untuk APEX dan RM5 juta untuk 3P, saya ingin menarik perhatian kementerian berhubung dengan mewujudkan profesional terutamanya di dalam bidang perubatan ini. Saya dapati mutakhir ini daripada keluhan ramai daripada sahabat-sahabat yang menjadi pensyarah-pensyarah untuk melahirkan pegawai-pegawai perubatan ini terutamanya di IPTS, mereka sering kali berebut untuk mendapatkan pensyarah. Misalnya satu pensyarah di satu IPTS untuk menghasilkan seorang doktor, dia mesti mempunyai ratio pelajar yang perlu diajar. Kalau semalam kita dalam Kementerian Kesihatan kita mempertikaikan kewujudan houseman ship yang tidak mempunyai skil yang tertentu untuk memberi khidmat kepada pesakit-pesakit, pensyarah ataupun pakar yang berada di hospital tidak dapat melatih houseman dengan baik kerana ratio yang tinggi. Begitu juga pensyarah-pensyarah untuk melahirkan 3P ini, profesional yang berketerampilan ini, sepatutnya mereka mempunyai ratio yang tertentu. Jadi saya minta pihak kementerian dapat melihat perkara ini kerana perebutan di antara satu IPTS dengan satu IPTS sekarang ini terutamanya dalam bidang perubatan cukup sengit. Sampaikan ada satu pensyarah terpaksa dia melatih ataupun bersyarah di dua tiga IPTS. Maknanya dia berlari ke sana, berlari ke sini. Bukan berlarilah, naik kenderaan lah ya, naik kereta.